Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [7. számú melléklet a 89/2004. (IV. 20.) Korm. rendelethez]
Paragraph Index: 300

6. Leírás Pécs Magyarország ötödik legnagyobb városa, lélekszáma 157.330. A város A Magyarország délnyugati részén, dél-dunántúli régióban, Magyarország egyik legjelentõsebb karszt hegyvidéke, a Mecsek hegység lábánál helyezkedik el. A város fontos igazgatási, kereskedelmi, ipari és kulturális központ. A projekt két részbõl tevõdik össze: (i) a pécsi települési szennyvízhálózat kiterjesztése a jelenleg csatornázatlan külvárosi területre, ahol a helyi lakosságnak mintegy 18 százaléka él. A jelenleg kibocsátott háztartási szennyvíz a karsztos mészkõrétegen keresztül a felszín alatti rétegekbe szivárog. A projekt részeként Pécs városnak az ivóvízkészletek védõövezetében elhelyezkedõ, csatornázatlan kerületeiben megépül egy mintegy 113 kilométeres gravitációs csatornarendszer (ebbõl kilométer gravitációs, 1 kilométer nyomott). A begyûjtött többlet kommunális szennyvíz mennyiség a meglévõ városi szennyvíztiszítómûben kerül kezelésre, amelyet annak meglévõ mintegy napi 30 ezer köbméteres szabad kapacitása tesz lehetõvé. A projekthez szükséges fejlesztési szakaszok meghatározása megtörtént. Az agglomeráció egyes kerületeivel összefüggésben ezek a szakaszok 10 jelentõs szennyvízkezelési alprojektre oszlanak; (ii) a Pécs város és a környezõ falvak részére ivóvizet biztosító helyi vízkészletek területének egészére kiterjedõ megfigyelõ rendszer kialakítása. A fentiekben említett szennyvíz mellett a területen további szennyezõ forrást alkotnak az elhagyott uránbányák és ércfeldolgozó és -õrlõ üzemek, amelyek korábban Pécs környékén mûködtek. A magyar állam támogatja azoknál az ülepítõ tavaknál, amelyekben a fenti tevékenységekbõl származó hulladékot elhelyezték, a szennyezett talajvíz kivételére és kezelésére irányuló kármentesítési munkálatokat. Várhatólag mintegy évi 1 millió szennyezett talajvíz kitermelésére és kezelésére lesz szükség. A tevékenység hamarosan megkezdhetõ, a szükséges kitermelõ és kezelõ rendszerek elkészültek. Jelenleg nem létezik megfelelõ megfigyelõ rendszer a helyreállító folyamat megfigyelésére és rögzítésére. A tervezett megfigyelõ rendszer célja az ülepítõ tavak közelében a felszíni és felszín alatti vizek minõségének ellenõrzése, és a régió lakosai és környezete biológiai feltételeire vonatkozó adatokat is szolgáltat. Kialakítása biztosítja, hogy a megfigyelési tevékenység során elõállított adatok – beleértve a meglévõ adatokat is – bevihetõk legyenek egy, az öt legnagyobb településen a helyi önkormányzatok épületeiben létrehozandó, a lakosság számára a megfigyelési eredményekhez folyamatos hozzáférést biztosító, korszerû számítógépes földrajzi információs rendszerbe. Lehetõvé teszi továbbá az érintett hatóságok számára a rehabilitációs folyamat figyelemmel kísérését.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes